Zmluva o  nájme nebytových priestorov		
uzatvorená podľa § 659 a nasl. Občianskeho zákonníka  v znení neskorších predpisov 

Zmluvné strany
	
Prenajímateľ :			           Ing. Marián Fedák
					
Sídlo:		                                   Mierova 1094/42, 064 01 Stará Ľubovňa
					
Číslo účtu a označenie banky:	              VÚB
IBAN:					SK91 0200 0000 0001 3374 8602

(ďalej len „prenajímateľ“)
	
a

Nájomca:				Ľubovnianske osvetové stredisko v Starej Ľubovni
Bydlisko/ sídlo:	                                    Nám.gen.Štefánika 5, 064 01 Stará Ľubovňa
V zastúpení:				Ing. Martin Karaš		
Dátum narodenia/ IČO:	37781251
Číslo účtu, bankové spojenie........        Štátna pokladnica 
IBAN:	SK80 8180 0000 0070 0051 9293

 (ďalej len „nájomca “)

uzatvárajú túto zmluvu o nájme nebytových priestorov,  podľa § 659 a nasl. Občianskeho zákonníka    v znení neskorších predpisov  (ďalej len „zmluva“):

					           Článok I								                          Predmet  nájmu 

1.	Predmetom nájmu sú nebytové priestory  v budove, súpisné číslo 1094/42 , ktorá je v správe prenajímateľa a  nachádza  sa na ul. Mierova v Starej Ľubovni.

2.	Prenajímateľ na základe tejto zmluvy prenecháva nájomcovi na dočasné užívanie nebytové priestory v budove uvedenej v bode 1 tohto článku, celkovej výmere  15 m2..

Článok II
Účel a doba nájmu

1.	Účelom krátkodobého nájmu je užívanie predmetu nájmu na uskladnenie ozvučovacej techniky. 
Zmluva sa uzatvára na dobu určitú,  od 01.02.2020 do 31.01.2021

						Článok III									         Nájom a podmienky úhrady 

1.	Zmluvné strany sa dohodli, že nájomca uhradí prenajímateľovi nájom vo výške 160,-- € za rok. 
2.	V prípade, ak sa nájomca dostane do omeškania so zaplatením nájomného alebo iných peňažných záväzkov, ktoré je povinný zaplatiť prenajímateľovi na základe tejto zmluvy, je nájomca povinný zaplatiť prenajímateľovi úroky z omeškania vo výške určenej právnym predpisom účinným k prvému dňu omeškania.

     Článok IV
Práva a povinnosti zmluvných strán

1.	Nájomca sa zaväzuje užívať nebytové priestory a jeho zariadenie len v rozsahu a na účel dohodnutý v tejto zmluve.
2.	Nájomca  nie je oprávnený prenechať  prenajaté priestory do užívania tretím osobám.
3.	Nájomca zodpovedá za škodu spôsobenú na prenajatých priestoroch ním,  tretími osobami v plnej výške. V prípade vzniku takýchto škôd, je nájomca povinný uhradiť prenajímateľovi skutočnú škodu. Škoda sa uhrádza v peniazoch, ak však a to poškodený požiada a ak je to možné a účelné, uhrádza sa škoda uvedením do pôvodného stavu.
4.	Nájomca sa zaväzuje udržiavať poriadok a čistotu v priestoroch, ktoré sú predmetom výpožičky.
5.	Prenajímateľ si vyhradzuje právo zmeniť rozsah predmetu zmluvy v prípade, že  prenajatý nebytový priestor bude potrebovať na plnenie úloh v rámci predmetu svojej činnosti alebo v súvislosti s ním.

						Článok V										    Skončenie nájmu

1.	Prenajímateľ  môže odstúpiť od zmluvy ak:						
a) nájomca užíva nebytový priestor v rozpore so zmluvou,
b) dôjde k inému závažnému porušeniu zmluvy.
Zmluva  môže zaniknúť aj vzájomnou dohodou zmluvných strán.
2.	Platnosť zmluvy je možné skončiť  vypovedaním zmluvy, ak prenajímateľovi vznikne potreba užívať predmet výpožičky na plnenie úloh v rámci predmetu svojej činnosti alebo v súvislosti s ním. 
3.	Po skončení krátkodobého nájmu je nájomca povinný vrátiť nebytový priestor v stave v akom ho prevzal.

Článok VI
Záverečné ustanovenia

1.	Ostatné práva a povinnosti, ktoré nie sú upravené touto zmluvou sa riadia zákonom č. 40/1964 Zb. Občianskym zákonníkom v znení neskorších predpisov.
2.	Zmeny a dodatky tejto zmluvy je možné robiť len formou písomných a očíslovaných dodatkov, podpísaných oboma zmluvnými stranami.
3.	Nájomca je  povinný dodržiavať a rešpektovať všetky pokyny prenajímateľa vzťahujúce sa na predmet  nájmu, ako aj iné všeobecne záväzné predpisy  Slovenskej republiky,  najmä predpisy upravujúce bezpečnosť a ochranu zdravia pri práci a požiarne predpisy. Nájomca prehlasuje, že sa s uvedenými predpismi oboznámil.
4.	Zmluva nadobúda platnosť dňom podpisu zástupcov oboch zmluvných strán a účinnosť nadobúda dňom nasledujúcim po dni zverejnenia. 
5.	Zmluva je vyhotovená v dvoch rovnopisoch, z ktorých jeden obdrží prenajímateľ a jeden nájomca. 
6.	Zmluvné strany vyhlasujú, že si zmluvu riadne prečítali, jej obsahu porozumeli, zmluva nebola uzatvorená v tiesni ani za zvlášť nevýhodných podmienok, a na znak súhlasu  s ňou ju vlastnoručne podpisujú.

V Starej Ľubovni,  dňa 31.01.2020.		

Za prenajímateľa:	                                                                       Za nájomcu	:				
Ing. Marian Fedák 				                                Ing. Martin Karaš, riaditeľ 
  meno funkcia                       				                      	                   meno, funkcia